Club de Remo Muros

Club de Remo Muros Galiziako Coruñako probintzian dagoen Muros herriko arraun taldea da.

2023an Esteiranarekin elkartu eta  Club de Remo URME izenarekin Galizako A Ligan aritu zen 2025 artean.

 Historia 
1984an sortu zen taldea. Hasiera batean Cabo da Cruzi traineru bat erosi zioten eta bigarren eskuko ontzi honekin jokatu zituzten estropadak. 1986an jokatu zituen lehenengio estropadak eta 1988an Galizia iparraldeko txapelketan laugarrena izan zen. Mailarik onena 1990 hamarkadaren bukaeran lortu zuen, Galiziako txapelketan bosgarren 1998an eta laugarren 1999an. Urte honetan Kontxako Banderarako Sailkapen estropadan aritu zen 23 traineruen artean 19. postua eskuratuz. Txalupa txikietan ere emaitza onak izan zituen, denen artean aipagarriena Espainiako Batel Txapelketako brontzezko domina, 1998an lorturikoa.

2004an Galiziako Traineruen Ligaren sortzaileetako bat izan zen baina aurreneko bi denboraldietan aritu ondoren diru arazoek eragindako arraunlari gabeziak trainerua lehorrean uztera behartu zuten. Hamarkada bat lehorrean egon ondoren 2017 urterako trainerua berriz osatu eta 2019an Galizako A Ligan aritu zen. Jeistea tokatzen bazitzaion ere, Ares TKE Ligara sailkatu izanak A Ligan mantendu zuen 2020rako. Hurrengo urtean ere ozta-ozta mantendu zen, eta hori Ligako azkenengo estropadei uko egin behar izan ziela eskualdean gertaturiko COVID-19 agerraldia zela eta.

2023an Esteiranarekin batera osatu zuen trainerua eta B Ligako txapelduna izan zen nagusitasun osoz. Lehenengo estropada ezik gainerako guztiak irabazi zituen. 2023ko denboraldia amaituta proiektua egonkortzeko urriaren 18an Club de Remo URME elkartea sortu zuten. 2025eko denboraldiaren amaieran desadostasunak sortu ziren eta URME desegin zen.

 Palmaresa 
250px|thumb|Murosen instalazioak.
 Galiziako Txapelketa (0): laugarrena 1999an.
 Galiziako Traineruen Liga:
 A Liga (0): zazpigarrena 2004an.4
 B Liga (1): 2023.
 Coruñako Diputazioaren Bandera (1): 2005.

 Batelak 
 Espainiako Batel Txapelketa:
 Gizonezko absolutuak (0): hirugarrena 1998an
 Gizonezko kadeteak (1): 2019

 Azken denboraldiak 
Dendoraldiak TKE 0   LGT 1 7   LGT 2 4  2025 barne.
 Urtea  Liga 2004  Galiziako Liga, 7.a 2005  Galiziako Liga, 8.a 2006-2016  - 2017  Galiziako B maila, 3.a 2018  Galiziako B maila, 2.a 2019  Galiziako A Liga, 10.a 2020  Galiziako A maila, 9.a 2021  Galiziako A maila, 11.a 2022  Galiziako B maila, 7.a 2023  Galiziako B maila, 1.a (Esteiranarekin) 2024  Galiziako A maila, 9.a (URME) 2025  Galiziako A maila, 6.a (URME)

 Erreferentziak 

 Kanpo estekak 
  Liga Galega de Traiñeiras-en webguneko informazioa

Muros, Club de Remo
Kategoria:Murosko arraunketa